Απρίλιος 2020 Β΄ Γυμνασίου Περίοδος Κορωνοϊού

Σε συνέχεια της προηγούμενης επικοινωνίας μας αγαπημένοι μου μαθητές και μαθήτριες, οφείλω να τονίσω ότι πρέπει να οδηγηθούμε στο δρόμο της μουσικής, της αρμονίας και στα ερεθίσματά της. Όπως γνωρίζουμε η αίσθηση της ακοής λειτουργεί από τις πρώτες στιγμές που θα γεννηθεί ο άνθρωπος.

Όμως όλοι οι άνθρωποι δεν έχουν την ίδια ακοή. Οι περισσότεροι έχουν σχετική και μπορούν αφού ακούσουν ένα συγκεκριμένο θέμα να το επαναλάβουμε με τη φωνή τους π.χ. κάποιο μουσικό σήμα. Γι΄αυτό θα ήθελα να ασχοληθείτε με την Μορφολογία της μουσικής, δηλαδή είδη μουσικών συνθέσεων, μουσικές μορφές, χορευτικές μορφές.

Η Μορφολογία λοιπόν εξετάζει τα στοιχεία από τα οποία αποτελείται μία μουσική σύνθεση. Αυτά τα στοιχεία μας δίνουν τη φόρμα των διάφορων συνθέσεων, οι κυριότερες από τις οποίες είναι: α) αρμονία, β) συμφωνία, γ) σονάτα, δ) μουσική μπαρόνι, ε) ουβερτούρα, στ) κοντσέρτο, ζ) λιμπρέτο, η) ορατόριο, θ) ραψωδία, ι) εμβατήριο, ια) λειτουργία, ιβ) ιντερμέτζο, ιγ) μπαλάντα, ιδ) ποτ-πουρί, ιε) καντάτα, ιστ) κοναρτέτο, ιζ) ροντό, ιη) φινάλε, ιθ) μενονέτο, κ) βαλς, λ) μπολερό, μ) ταραντέλα κ.α.

Θα σας εξηγήσω δύο από αυτές 1) τι είναι *ραψωδία*, που είναι ελεύθερη σύνθεση πάνω σε θέματα παρμένα από δημοτικά τραγούδια, δημώδη ποίηση και χοροί, έχει επικό χαρακτήρα και πατέρας της θεωρείται ο Λίστ και 2) *καντάτα*, που είναι είδος φωνητικής μουσικής που μπορούμε να την χωρίσουμε σε δύο είδη: α) την *κοσμική καντάτα*, που περιέχει κυρίως δραματικά ή μελοδραματικά στοιχεία και που από αυτή γεννήθηκε η λυρική σκηνή και β) την *εκκλησιαστική καντάτα*, που αργότερα έγινε ορατόριο (έργο χορωδιακό με σοβαρό περιεχόμενο) και που από αυτή γεννήθηκε η θρησκευτική σκηνή.

Σας ευχαριστώ, να είστε καλά,

Ελένη Σερέτη Μουσικός.